ประกาศกระทรวงคมนาคมประกาศกระทรวงคมนาคมเรื่องกำหนดหลักเกณฑ์ วิธีการ และเงื่อนไขการจดทะเบียนรถยนต์รับจ้างสามล้อในเขตจังหวัดขอนแก่นเป็นการเพิ่มเติมพ.ศ. ๒๕๕๖ โดยที่เป็นการสมควรผ่อนผันการรับจดทะเบียนรถยนต์รับจ้างสามล้อเป็นการเพิ่มเติมให้กับผู้ประกอบอาชีพขับรถยนต์รับจ้างสามล้อในเขตจังหวัดขอนแก่นเพื่อให้มีรถยนต์รับจ้างสามล้อเป็นของตนเองและเพื่อประโยชน์ในการควบคุมและจัดระเบียบรถยนต์สาธารณะให้เป็นไปด้วยความเรียบร้อยและถูกต้องตามกฎหมายสมควรผ่อนผันการงดรับจดทะเบียนให้กับเจ้าของรถยนต์รับจ้างสามล้อที่ได้มาโดยชอบด้วยกฎหมายและผ่านการตรวจสอบจากทางราชการอาศัยอำนาจตามความในข้อ ๒ วรรคสอง แห่งกฎกระทรวง ฉบับที่ ๙ (พ.ศ. ๒๕๓๕)ออกตามความในพระราชบัญญัติรถยนต์ พ.ศ. ๒๕๒๒ กระทรวงคมนาคมออกประกาศกำหนดหลักเกณฑ์วิธีการและเงื่อนไขการรับจดทะเบียนรถยนต์รับจ้างสามล้อในเขตจังหวัดขอนแก่นเป็นการเพิ่มเติมไว้ดังต่อไปนี้ข้อ ๑ ในประกาศนี้ รถยนต์รับจ้างสามล้อ หมายความว่ารถยนต์สามล้อที่ผ่านการตรวจสอบจากคณะทำงานตรวจสอบข้อมูลจำนวนรถสามล้อรับจ้าง(ตุ๊กตุ๊ก) จังหวัดขอนแก่น ตามคำสั่งจังหวัดขอนแก่น ที่ ๒๒๖๐/๒๕๕๒ ลงวันที่ ๑๔กันยายน พ.ศ. ๒๕๕๒ จำนวน ๓๖ คันข้อ ๒ผู้ที่จะขอจดทะเบียนรถยนต์รับจ้างสามล้อต้องอยู่ภายใต้เงื่อนไข ดังต่อไปนี้(๑) เป็นเจ้าของรถยนต์สามล้อตามข้อ ๑(๒) ขอจดทะเบียนเป็นรถยนต์รับจ้างสามล้อได้ ครอบครัวละ ๑ คันข้อ ๓รถยนต์รับจ้างสามล้อที่จะนำมาจดทะเบียนต้องมีลักษณะ ขนาดและกำลังของเครื่องยนต์ตามที่กำหนดไว้ในกฎกระทรวงกำหนดลักษณะ ขนาดหรือกำลังของเครื่องยนต์และของรถที่จะรับจดทะเบียนเป็นรถประเภทต่าง ๆ พ.ศ. ๒๕๔๘ออกตามความในพระราชบัญญัติรถยนต์ พ.ศ. ๒๕๒๒ คือ ต้องมีลักษณะประทุนโดยมีที่นั่งสองตอนหรือสองแถว ความกว้างไม่เกิน ๑.๕๐ เมตร ความยาวไม่เกิน ๔ เมตร ความสูงไม่เกิน๒ เมตร ความสูงภายในไม่น้อยกว่า ๑.๒๐ เมตรเครื่องยนต์ต้องมีความจุในกระบอกสูบรวมกันไม่เกิน ๖๖๐ ลูกบาศก์เซนติเมตรข้อ ๔รถยนต์รับจ้างสามล้อตามข้อ ๓ ต้องมีเครื่องหมายอักษรโรมัน TAXI อยู่ภายในกรอบ ขนาดไม่น้อยกว่า ๓๐ เซนติเมตร x ๗.๕เซนติเมตร ติดไว้ในแนวนอนบนหลังคารถให้เห็นเครื่องหมายได้จากด้านหน้าตัวอักษรโรมันคำว่า TAXI มีขนาดความสูงไม่น้อยกว่า ๕เซนติเมตร เส้นของตัวอักษรหนาไม่น้อยกว่า ๑ เซนติเมตรและให้มีแสงไฟพร้อมด้วยกรอบที่บังคับให้เห็นเครื่องหมายนั้นได้ชัดเจนในเวลากลางคืนข้อ ๕ในการจดทะเบียนรถยนต์รับจ้างสามล้อให้เจ้าของรถตามข้อ ๒ยื่นคำขอจดทะเบียนพร้อมด้วยหลักฐาน ดังต่อไปนี้(๑) หลักฐานประจำตัวเจ้าของรถ ได้แก่ภาพถ่ายบัตรประจำตัวประชาชนหรือบัตรอื่นซึ่งใช้แทนบัตรประจำตัวประชาชนและภาพถ่ายสำเนาทะเบียนบ้าน(๒) หลักฐานการได้มาของเครื่องยนต์ ได้แก่หนังสือรับรองหลักฐานการส่งบัญชีรับและจำหน่าย หนังสือแจ้งจำหน่ายและใบเสร็จรับเงินในการซื้อขาย(๓) หลักฐานการรับจ้างประกอบรถ ได้แก่ ใบกำกับภาษีหรือใบเสร็จรับเงินค่าประกอบรถ(๔) กรณีเป็นรถยนต์ที่ประกอบขึ้นมาจากชิ้นส่วนอุปกรณ์ภายในประเทศต้องมีหนังสือรับรองการทดสอบความแข็งแรงของรถยนต์จากสามัญวิศวกรหรือวุฒิวิศวกร ตามกฎหมายว่าด้วยวิชาชีพวิศวกรรมในกรณีที่เจ้าของรถไม่สามารถนำหลักฐาน (๒) หรือ (๓)มาแสดงเป็นหลักฐานได้ให้นายทะเบียนบันทึกถ้อยคำเจ้าของรถเพื่อยืนยันความถูกต้องของการได้มาเป็นหลักฐานแทนข้อ ๖เมื่อได้รับอนุญาตให้จดทะเบียนแล้ว ต้องพ่นหมายเลขทะเบียนรถและข้อความว่า ใช้เฉพาะในเขตจังหวัดขอนแก่น ที่ด้านข้างรถด้านนอกทั้งสองข้างโดยใช้สีที่ตัดกับสีของตัวรถให้เห็นได้ชัดเจนตามตัวอย่าง ดังต่อไปนี้(๑) หมายเลขทะเบียนรถ(๒) ชื่อจังหวัด(๓) ข้อกำหนดการใช้รถข้อ ๗ผู้ที่ประสงค์จะขอจดทะเบียนรถยนต์รับจ้างสามล้อต้องยื่นคำขอจดทะเบียนและเสียภาษีต่อนายทะเบียนตามระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์และที่แก้ไขเพิ่มเติมภายในกำหนดเวลา๖๐ วัน นับแต่วันที่ประกาศนี้มีผลใช้บังคับ หากพ้นกำหนดระยะเวลาดังกล่าวห้ามมิให้นายทะเบียนรับจดทะเบียนรถยนต์รับจ้างสามล้อนั้นข้อ ๘กรณีที่รถยนต์รับจ้างสามล้อคันใดมีลักษณะไม่ถูกต้องตามข้อ ๓ และข้อ ๔ ให้เจ้าของรถดำเนินการแก้ไขให้ถูกต้องและนำมาจดทะเบียนภายในกำหนด๖๐ วัน นับแต่วันที่ยื่นคำขอจดทะเบียนครั้งแรกข้อ ๙รถยนต์รับจ้างสามล้อที่จดทะเบียนตามประกาศนี้ ห้ามเจ้าของรถจำหน่าย จ่ายโอนให้แก่บุคคลอื่นภายใน ๕ ปี นับแต่วันจดทะเบียนตามประกาศนี้เว้นแต่การโอนรถให้กับทายาทข้อ ๑๐[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๔ เมษายน พ.ศ. ๒๕๕๖พลเอกพฤณท์ สุวรรณทัตรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมปริยานุช/ผู้จัดทำ๒๘ พฤษภาคม๒๕๕๖อุษมล/ผู้ตรวจ๒๘ พฤษภาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๖๑ ง/หน้า ๓๓/๒๓ พฤษภาคม ๒๕๕๖